text: Mødre stod bag palisadenissehærværk
  08 december 2013 kl. 12.41
  Det var en håndfuld lokale mødre, der stod bag det milde hærværk, hvor 112 palisader ved Kongernes Jelling blev klædt ud som nisser. Det skriver Vejle Amts Folkeblad.
  Ideen er Louise Thygesens, og den opstod på et forældremøde uden børn, hvor hun hurtig fik andre mødre med på idéen.
  Til Vejle Amts Folkeblad fortæller bagkvinderne, hvordan de tegnede skabeloner til nisserne og planlagde at pakke stigerne ind i håndklæder og plastik, så der ikke skete skade på palisaderne.
  Selvom der har været tale om hærværk, har den underholdene og milde karaktér tidligere fået Nationalmuseets direktør til at forholde sig mere humoristisk til palisadenisserne.
  
  Vejle Amts Folkeblads artikel om kvinderne bag Palisadenissernes Venner
  